झारखंड बंद कल, आज निकलेगा मशाल जुलूस
स्थानीयनीति लागू करने की मांग को लेकर विभिन्न आदिवासी संगठनों की ओर से 29 दिसंबर को झारखंड बंद का ऐलान किया गया है। झारखंड बंद की पूर्व संध्या पर 28 दिसंबर को शाम पांच बजे कचहरी रोड स्थित जयपाल सिंह मुंडा स्टेडियम से मशाल जुलूस निकाला जाएगा। इस बात की जानकारी आदिवासी मूलवासी जनाधिकार मंच के संयोजक राजू महतो, आदिवासी जनपरिषद के अध्यक्ष प्रेम शाही मुंडा, कुरमी विकास मोर्चा के अध्यक्ष शीतल ओहदार, सरना समिति के अध्यक्ष फूलचंद तिर्की ने संयुक्त रूप से रविवार को एक प्रेस वार्ता में दी। महतो ने कहा कि झराज्यभर में वाहनों के परिचालन पर भी रोक रहेगी। उन्होंने कहा कि स्वास्थ्य सेवा, शादी विवाह के आयोजन को बंद से मुक्त होंगे।
झारखंड बंद को सफल बनाने के लिए आदिवासी मूलवासी छात्र मोर्चा ने भी अपना समर्थन देने की घोषणा की है। मोर्चा के अध्यक्ष कमलेश राम ने रविवार को कहा कि स्थानीय नीति लागू करने की मांग काफी समय से की जा रही है। लेकिन आज तक कोई कार्रवाई नहीं की गई। इसलिए बंद का समर्थन किया गया है। उन्होंने कहा कि आगे भी आंदोलन जारी रहेगा।
झारखंड बंद की जानकारी देते आदिवासी मूलवासी जनाधिकार मंच के सदस्य
hin_Deva hin_Deva hin_Deva hin_Deva